A close up of a sign

AI-generated content may be incorrect.

**Llwybr i'r Bwrdd – Datblygu Aelodau Bwrdd y Dyfodol ar draws ardal y gronfa**

Mae byrddau amrywiol yn gwneud penderfyniadau gwell. Maent yn rheoli risg yn fwy effeithiol, yn adlewyrchu'r cymunedau y maent yn eu gwasanaethu, ac yn meithrin llywodraethu, arloesedd a diwylliant cryfach. Rydym yn cwrdd yn rheolaidd ag unigolion sydd â'r potensial i ddod yn aelodau Bwrdd rhagorol ond y gallent fod yn brin o hyder, profiad, neu fynediad at gyfleoedd. Rydym yn annog ymgeiswyr o'r fath i fanteisio ar y cyfleoedd am ddim sydd ar gael i gael cefnogaeth ar y daith hon ac efallai y byddwn yn eich cyfeirio at y wybodaeth hon yn ystod y broses recriwtio.

**1. Hyfforddiant Llwybr i'r Bwrdd**

Mae'r rhaglen Llwybr i'r Bwrdd a hyfforddiant arall i'w gweld yma [Byrddau Cymru – Gwybodaeth am Fyrddau a llywodraethu yng Nghymru](https://boards.wales/). Mae hyn yn darparu datblygiad strwythuredig mewn llywodraethu, arweinyddiaeth a chyllid, ochr yn ochr â mentora arbenigol.

**2. Pŵer Cyfartal Llais Cyfartal**

Mae EPEV yn cefnogi pobl o gefndiroedd wedi'u tangynrychioli i rolau arweinyddiaeth gyhoeddus. Os yw rhywun yn uniaethu fel Du, Asiaidd, neu o grŵp ethnig lleiafrifol, LHDTC+, anabl, neu fenyw, edrychwch i weld a oes gan eu rhaglen flynyddol gyfleoedd ar y gweill: [Ynglŷn â PCLlC - PCLlC - Pŵer Cyfartal Llais Cyfartal](https://epev.cymru/about/)

**3. Mudiad Ymddiriedolwyr Ifanc**

Yn cynnig gweithdai am ddim i bobl dan 30 oed. Mae Mudiad yr Ymddiriedolwyr Ifanc yn dwyn ynghyd ymddiriedolwyr ifanc presennol a darpar ymddiriedolwyr, cyflogwyr a chynghreiriaid i gynyddu cynrychiolaeth ymddiriedolwyr 30 oed ac iau ar fyrddau elusennau, gan wella ansawdd eu profiad. [Mudiad Ymddiriedolwyr Ifanc](https://youngtrusteesmovement.org/)

**4. Rhaglen Darpar Aelodau Bwrdd**

[Rhaglen Darpar Aelodau Bwrdd - Academi Cymru](https://academiwales.gov.wales/courses-and-events/programmes/aspiring-board-members-programme/). Mae'r Rhaglen Darpar Aelodau Bwrdd yn rhaglen datblygu arweinyddiaeth 12 mis a gynlluniwyd i gefnogi a pharatoi pobl o gefndiroedd Du, Asiaidd a lleiafrifoedd ethnig ar gyfer rolau Aelod Bwrdd Annibynnol (a elwir hefyd yn Gyfarwyddwr Anweithredol) o fewn cyrff iechyd yng Nghymru. Mae'r rhaglen yn ceisio galluogi amrywiaeth ehangach o unigolion i chwarae eu rhan yn nyfodol GIG Cymru. Mae'r rhaglen yn cynnwys digwyddiadau dysgu, lleoliadau ar fwrdd, a hyfforddiant arweinyddiaeth annibynnol.

**5. Rhaglen Board Room Apprentice**

[Board Room Apprentice | Join Us](https://boardroomapprentice.com/uk/)

**Yr hyn yr ydym yn ymrwymo iddo:**

1. Rhannu y canllawiau hyn ar ein gwefan ynghyd â straeon aelodau presennol y Bwrdd yn rhannu eu profiadau.
2. Pan fydd gennym rownd recriwtio ar agor, byddwn yn rhannu'r wybodaeth hon yn eang drwy'r wefan, cyfryngau cymdeithasol a phan fyddwn yn cwrdd ag ymgeiswyr posibl mewn diwrnodau agored.
3. Os byddwn yn cwrdd ag ymgeiswyr posibl sydd angen cymorth datblygu, byddwn yn eu cyfeirio at raglenni cymorth.
4. Os nad oes gan ymgeiswyr i ymuno â'n Bwrdd y profiad i'w penodi, byddwn yn eu cyfeirio at raglenni cymorth.
5. Os ydych chi wedi dangos diddordeb mewn ymuno â'r Bwrdd ac wedi ymgymryd / yn ymgymryd ag un o'r rhaglenni cymorth a grybwyllir uchod (neu rai eraill nad ydynt wedi'u rhestru) i ddangos ymrwymiad i ddatblygu sgiliau, byddwn yn ystyried cynnig cyfle cysgodi mewnol, anffurfiol i chi. Os cewch eich ddewis, byddai hyn yn cynnwys:

* Cyfeillio gydag aelod presennol o'r Bwrdd (2 gyfarfod i drafod y rôl, y cyfrifoldebau a llywodraethu).
* Mynychu hyd at ddau gyfarfod o'r Bwrdd fel arsylwr (gyda chytundebau cyfrinachedd clir).
* Trafodaeth ddilynol gyda'r cyfaill Bwrdd a'r Cyfarwyddwr Gweithredol.

***Sylwer: Er ein bod wedi ymrwymo i annog a chefnogi unigolion sy'n datblygu eu sgiliau a'u diddordeb mewn rolau Bwrdd, nid yw cwblhau unrhyw un o'r rhaglenni neu'r camau a restrir uchod yn gwarantu lle ar Fwrdd PyC. Mae penodiadau i'r Bwrdd yn gyfyngedig ac fe'u gwneir yn seiliedig ar anghenion cyfredol y gronfa — gan gynnwys y sgiliau, y profiad a'r blaenoriaethau strategol sydd eu hangen ar adeg recriwtio. Fodd bynnag, bydd ymgysylltu â chyfleoedd datblygu yn dangos eich ymrwymiad a gall gryfhau ceisiadau yn y dyfodol.***